*Meg van írva a prófétáknál: És mindnyájan Istentől tanítottak lesznek. Aki az Atyától hallott és tanult, az mind énhozzám jön.* (Jn 6,45)

Isten nagyon jó tervét nem tartotta titokban, kijelentett prófétáinak. Miután Isteni tervről van szó, néha nem könnyű megérteni. Amíg egy távolabbra mutató prófécia nem valósul meg, lehet így-úgy magyarázni, de a megvalósulás bemutatja az igazi Isteni szándékot.

Az itt idézett mondat egyszerűnek tűnik: „Istentől tanítottak lesznek”. A „hogyan” felfedezése rád vár. Ennek része a Biblia mint Isten írott szava, vagy egy másik ember, akin keresztül Isten meg tud szólítani. Lehet más is, amiről most még nincs információnk vagy amit el sem tudunk képzelni.

De a tanulás eredménye a fontos: Jézushoz menni, Őt megismerni. Ő megismerhető hisz az Atya vonz hozzá! *Vadon Gyula*